CELEX: 32014D0537
Language: el
Date: 2014-07-03 00:00:00
Title: Απόφαση 2014/537/ΚΕΠΠΑ του Συμβουλίου, της 3ης Ιουλίου 2014 , για την υπογραφή και τη σύναψη, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Κεντροαφρικανικής Δημοκρατίας σχετικά με τους λεπτομερείς όρους μεταφοράς στην Κεντροαφρικανική Δημοκρατία προσώπων που έχουν στερηθεί της ελευθερίας τους κατά τη στρατιωτική επιχείρηση της Ευρωπαϊκής Ένωσης (EUFOR RCA) στο πλαίσιο της εκτέλεσης της εντολής της, και σχετικά με τις εγγυήσεις προς αυτά τα πρόσωπα

23.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 251/1
            
         ΑΠΌΦΑΣΗ 2014/537/ΚΕΠΠΑ ΤΟΥ ΣΥΜΒΟΥΛΊΟΥ
   της 3ης Ιουλίου 2014
   για την υπογραφή και τη σύναψη, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Κεντροαφρικανικής Δημοκρατίας σχετικά με τους λεπτομερείς όρους μεταφοράς στην Κεντροαφρικανική Δημοκρατία προσώπων που έχουν στερηθεί της ελευθερίας τους κατά τη στρατιωτική επιχείρηση της Ευρωπαϊκής Ένωσης (EUFOR RCA) στο πλαίσιο της εκτέλεσης της εντολής της, και σχετικά με τις εγγυήσεις προς αυτά τα πρόσωπα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37, σε συνδυασμό με το άρθρο 218 παράγραφοι 5 και 6 της Συνθήκης για τη λειτουργία της Ευρωπαϊκής Ένωσης,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 10 Φεβρουαρίου 2014, το Συμβούλιο εξέδωσε την απόφαση 2014/73/ΚΕΠΠΑ σχετικά με στρατιωτική επιχείρηση της Ένωσης στην Κεντροαφρικανική Δημοκρατία (EUFOR RCA) (1).
            
         
               (2)
            
            
               Κατόπιν της έκδοσης απόφασης του Συμβουλίου, στις 14 Μαρτίου 2014, με την οποία επιτρέπεται η έναρξη διαπραγματεύσεων, η Ύπατη Εκπρόσωπος διαπραγματεύτηκε, σύμφωνα με το άρθρο 37 της Συνθήκης για την Ευρωπαϊκή Ένωση, συμφωνία μεταξύ της Ευρωπαϊκής Ένωσης και της Κεντροαφρικανικής Δημοκρατίας σχετικά με τους λεπτομερείς όρους μεταφοράς στην Κεντροαφρικανική Δημοκρατία προσώπων που έχουν στερηθεί της ελευθερίας τους κατά τη στρατιωτική επιχείρηση της Ευρωπαϊκής Ένωσης (EUFOR RCA) στο πλαίσιο της εκτέλεσης της εντολής της, και σχετικά με τις εγγυήσεις προς αυτά τα πρόσωπα («η συμφωνία»).
            
         
               (3)
            
            
               Σύμφωνα με το άρθρο 5 του πρωτοκόλλου (αριθ. 22) σχετικά με τη θέση της Δανίας, που είναι προσαρτημένο στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την υλοποίηση αποφάσεων και δράσεων της Ένωσης που έχουν συνέπειες στον τομέα της άμυνας. Η Δανία δεν συμμετέχει στην υλοποίηση της παρούσας απόφασης και, κατά συνέπεια, δεν συμβάλει στη χρηματοδότηση της εν λόγω επιχείρησης.
            
         
               (4)
            
            
               Η συμφωνία θα πρέπει να εγκριθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Κεντροαφρικανικής Δημοκρατίας σχετικά με τους λεπτομερείς όρους μεταφοράς στην Κεντροαφρικανική Δημοκρατία προσώπων που έχουν στερηθεί της ελευθερίας τους κατά τη στρατιωτική επιχείρηση της Ευρωπαϊκής Ένωσης (EUFOR RCA) στο πλαίσιο της εκτέλεσης της εντολής της, και σχετικά με τις εγγυήσεις προς αυτά τα πρόσωπα εγκρίνεται εξ ονόματος της Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, προκειμένου να δεσμευθεί η Ένωση.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 3 Ιουλίου 2014.
      
         
            Για το Συμβούλιο
         
         
            Ο Πρόεδρος
         
         S. GOZI
      
   
   
      (1)  Απόφαση 2014/73/ΚΕΠΠΑ του Συμβουλίου, της 10ης Φεβρουαρίου 2014, σχετικά με στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA) (ΕΕ L 40 της 11.2.2014, σ. 59).